മെസ്സി ഈ ആഴ്ച പുതിയ കരാറില് ഒപ്പുവെക്കും ബാഴ്സലോണ സൂപ്പര് താരം ലിയോണല് മെസ്സി ഈ ആഴ്ചയുടെ അവസാനത്തോടെ പുതിയ കരാറില് ഒപ്പുവെക്കും. നേരത്തെ ജൂണ് 30ന് ബാഴ്സലോണയില് കരാര് അവസാനിച്ച മെസ്സി ഇതുവരെ പുതിയ കരാറില് ഒപ്പുവെച്ചിരുന്നില്ല. എന്നാല് അര്ജന്റീനയുടെ കൂടെ കോപ്പ അമേരിക്ക കഴിഞ്ഞതിന് ശേഷം മെസ്സി അവധികാലം ആഘോഷിക്കുന്ന തിരക്കിലായിരുന്നു. ഇത് കഴിഞ്ഞു ബാഴ്സലോണയില് എത്തുന്ന മെസ്സി പുതിയ കരാര് ഒപ്പുവെക്കുമെന്നാണ് കരുതപ്പെടുന്നത്. ബാഴ്സലോണയില് കരാര് അവസാനിച്ച സമയത്ത് മെസ്സി മാഞ്ചസ്റ്റര് സിറ്റിയിലേക്ക് പോവാനുള്ള സാധ്യതകള് ഉണ്ടെന്ന വാര്ത്തകള് വന്നെങ്കിലും തുടര്ന്ന് മെസ്സി ബാഴ്സലോണ വിടില്ലെന്ന് ഉറപ്പായിരുന്നു. എന്നാല് കഴിഞ്ഞ മാസം ബാഴ്സലോണയില് തന്നെ തുടരുമെന്ന് മെസ്സി മാനേജ്മെന്റിന് വാക്കുനല്കിയിരുന്നു. ഇത് പ്രകാരം മെസ്സി ബാഴ്സലോണയില് 5 വര്ഷത്തെ പുതിയ കരാറില് ഒപ്പുവെക്കും. തന്റെ വേതനത്തില് 50 കുറവ് വരുത്തിയാണ് മെസ്സി ബാഴ്സലോണയില് തന്നെ തുടരാന് സമ്മതിച്ചത്. ബാഴ്സലോണ താരങ്ങളുടെ വേതനം ലാ ലീഗ ഫിനാന്ഷ്യല് ഫെയര് പ്ലേയില് ഉള്കൊള്ളിക്കുന്നതിന് വേണ്ടിയാണ് മെസ്സിയുടെ കരാര് വൈകിയത്. .